Obiščite spletno mesto Skrill in kliknite na gumb »Registracija«, da začnete s postopkom. Vnesti boste morali svoje ime in priimek, državo, poljubno valuto in elektronsko pošto ter izbrati varno geslo. Nato se bo odprlo novo okno za dokončanje registracijskega postopka, kjer boste vnesli druge podatke (naslov, rojstni datum in telefonsko številko). Na svoj telefon boste prejeli SMS z verifikacijsko kodo, ki jo vtipkajte na spletnem mestu Skrill, da potrdite registracijo. Sedaj lahko na svojo virtualno denarnico nakažete denar preko bančnih nakazil, kartic ali drugih načinov plačila. Svoj Skrill račun boste morali kasneje še dodatno potrditi z uporabo veljavnega osebnega dokumenta ali pa preko socialnega omrežja Facebook.